
U četvrtak, 12. ožujka 2020. godine, u Hrvacama (Vijećnica općine Hrvace, Hrvace 310), s početkom u 18 sati održat će se Uvodna konferencija o projektu ‘Za bolji i kvalitetniji život hrvatskih branitelja i članova njihovih obitelji’. 
Udruga maloljetnih dragovoljaca domovinskog rata splitsko-dalmatinske županije provodi projekt ‘Za bolji i kvalitetniji život hrvatskih branitelja i članova njihovih obitelji’ kodni broj: UP.02.2.10.0043 čija je ukupna vrijednost 1.916.625,00 HRK. Europska unija iz Europskog socijalnog fonda sufinacira projekt u iznosu od 1.629.131,25 HRK, dok obavezni udio nacionalnog sufinanciranja iz Državnog proračuna Republike Hrvatske iznosi 287.493,75 HRK. 
Razdoblje provedbe projekta je od 5.02.2020.- 4.06.2021.g. 
Partner u projektu je Udruga maloljetnih dragovoljaca domovinskog rata Hrvatske. 
Provedbom aktivnosti projekta postići će se povećanje socijalne uključenosti i kvalitete življenja braniteljske populacije u šest županija za minimalno 120 pripadnika ciljne skupine kroz edukacije, informiranje, druženje te pružanje izvaninstitucionalnih usluga kao što su pomoć u kući, psihosocijalne usluge, zdravstvene skrbi, usluge prijevoza i pratnje u svrhu obavljanja liječničkih pregleda, terapija i kontrola. 
Cilj projekta je doprinijeti pružanju izvaninstitucionalnih usluga za hrvatske branitelje i članove njihovih obitelji 
Specifični cilj projekta je doprinijeti psihosocijalnoj integraciji hrvatskih branitelja i članova njihovih obitelji u društvo te poboljšanje kvalitete njihovog svakodnevnog življenja. 
Ciljane skupine projekta su Hrvatski branitelji, HRVI, članovi obitelji poginulih i nestalih branitelja, članovi obitelji stradalnika 
Projekt ‘Za bolji i kvalitetniji život hrvatskih branitelja i članova njihovih obitelji’ sastoji se od 5 elementa projekta. 
Prvi element projekta je „Pružanje usluga psihosocijalne pomoći“ koji uključuje 6 tribina, 4 vrste radionica, 40 sportsko-rekreativnih aktivnosti i 2 razmjene iskustava socijalne integracije u Dalmaciji i Slavoniji. 
Drugi element projekta je „Pružanje usluga u kući u obavljanju svakodnevnih životnih aktivnosti“, a ciljna skupina su hrvatski branitelji i koji obuhvaća aktivnosti: 6 radionica održanih u 6 županija, nabavku 2 vozila za pružanje usluga u kući i zapošljavanje 4 gerontodomaćina/ca za pružanje usluga u kući u obavljanju svakodnevnih životnih aktivnosti. 
Treći element projekta je „Pružanje usluga zdravstvene skrbi“ u kojem će se održati 6 tribina o prevenciji bolesti i očuvanju zdravlja na kojima će sudjelovati minimalno 120 branitelja. 
Četvrti element projekta zove se „Promidžba i vidljivost“ u kojima će se korisnici i javnost upoznavati s projektom i projektnim aktivnostima. 
Peti element projekta je „Upravljanje projektom i administracija“. Projektni tim se sastoji od voditelja projekta i koordinatora koji su odgovorni za provođenje projekta. 
Projekt doprinosi poboljšanju kvalitete življenja hrvatskih branitelja i članova njihovih obitelji i stradalnika Domovinskog rata, njihovoj socijalizaciji, prevladavanju posljedica Domovinskog rata te pozitivnom utjecaju, kako na lokalne zajednice tako i društvo u cjelini kroz razvoj i širenje mreže izvaninstitucionalnih usluga. 
Pokazatelji projekta su: 
1. broj pružatelja socijalnih usluga koji provode projekt, a to su 2 udruge: Udruga maloljetnih dragovoljaca domovinskog rata splitsko-dalmatinske županije i Udruga maloljetnih dragovoljaca domovinskog rata Hrvatske
1. 120 hrvatskih branitelja, članova njihovih obitelji i stradalnika Domovinskog rata kojima se pruža usluga kroz projektne aktivnosti.

Projekt je sufinancirala Europska unija iz Europskog socijalnog fonda.

